**REPUBLIKA HRVATSKA**

**MINISTARSTVO TURIZMA**

**Uprava za upravljanje kvalitetom, međunarodnu suradnju i EU**

Prisavlje 14, 10 000 Zagreb

objavljuje

**J A V N I N A T J E Č A J**

**za sufinanciranje programa i projekata strukovnih udruga**

**u turizmu i/ili ugostiteljstvu u 2016.**

1. Na Javni natječaj mogu se javiti:

**strukovne udruge** **u turizmu i/ili ugostiteljstvu koje statutom imaju utvrđeno djelovanje u području turizma i/ili ugostiteljstva, a koje su uskladile statut sa Zakonom o udrugama (NN 74/14) ili su podnijele zahtjev za usklađenjem pri nadležnom uredu.**

1. Prijavu na ovaj Javni natječaj **ne mogu** podnijeti:
* ogranci,
* podružnice i slični ustrojstveni oblici pravnih osoba koji nisu registrirani sukladno Zakonu o udrugama (NN 74/14) kao pravne osobe,
* udruge čiji rad/djelatnost nije vezan uz područje turizma i/ili ugostiteljstva,
* udruge koje su u stečaju,
* udruge koje nisu ispunile obveze vezane uz plaćanja doprinosa i/ili poreza,
* udruge koje su nenamjenski trošile prethodno dodijeljena sredstva iz javnih izvora (nemaju pravo prijave sljedeće dvije godine, računajući od godine u kojoj su provodile program/projekt za kojeg je utvrđeno nenamjensko trošenje),
* privatne ustanove,
* zadruge,
* zaklade,
* političke stranke,
* udruge koje ne zadovoljavaju svim ostalim uvjetima iz točke 2. Uputa za prijavitelje.

Provođenje programa/projekta u partnerstvu je prihvatljivo, ali nije obavezno a partneri unutar ovog Javnog natječaja mogu biti udruge čije područje djelovanja je tematski vezano za program/projekt odnosno ciljeve Javnog natječaja.

1. Predmet Javnog natječaja je dodjela bespovratnih sredstava Ministarstva za sufinanciranje programa i projekata u 2016. godini usmjerenih na podizanje kvalitete ljudskih potencijala u turizmu i ugostiteljstvu te jačanje konkurentnosti turističke ponude.

Za dodjelu bespovratnih sredstava prihvatljive aktivnosti su programi/projekti stručnog usavršavanja i osposobljavanja:

- seminari, radionice, kongresi, kao i drugi oblici stjecanja novih kompetencija znanja i vještina

- projekti uvođenja inovativnosti u turizmu i ugostiteljstvu

1. Ukupna planirana vrijednost Javnog natječaja je 2.800.000,00 kn.
2. Minimalni iznos zatraženih sredstava po programu/projektu je 50.000,00 kn a maksimalni iznos po pojedinom programu/projektu je 300.000,00 kn.
3. Prijavitelj na Javni natječaj može prijaviti **najviše 2 (dva) programa/projekta**.
4. Krajnji rok za provedbu prijavljenih programa/projekata je 28. veljače 2017. godine.
5. Prihvatljive aktivnosti su programi/projekti stručnog usavršavanja i osposobljavanja:
* seminari, radionice, kongresi, kao i drugi oblici stjecanja novih kompetencija znanja i vještina
* projekti uvođenja inovativnosti u turizmu i ugostiteljstvu
1. Obvezna natječajna dokumentacija za prijavu programa/projekta je:
* **Obrazac opisa programa/projekta** (potpisan, ovjeren pečatom od strane ovlaštene osobe podnositelja zahtjeva i voditelja programa/projekta isključivo na računalu);
* **Obrazac proračuna programa/projekta** (potpisan, ovjeren pečatom od strane ovlaštene osobe podnositelja zahtjeva i voditelja programa/projekta isključivo na računalu);
* **Obrazac životopisa voditelja/voditeljice programa/projekta za prijavitelja** (na propisanom obrascu, popunjen i potpisan);
* **Obrazac životopisa voditelja/voditeljice programa/projekta za svakog od partnera u programu/projektu** ako je primjenjivo (na propisanom obrascu, popunjen i potpisan)
* **Obrazac životopisa stručnjaka angažiranih na programu/projektu** (na propisanom obrascu, popunjen i potpisan)
* **Obrazac Izjave o partnerstvu** (ako je primjenjivo) – poseban obrazac prilaže se za svakog partnera na programu/projektu;
* **Obrazac Izjave o financiranim projektima/programima** udruge iz sredstava Državnog proračuna i proračuna jedinice lokalne i područne (regionalne) samouprave u 2015. i 2016. godini i/ili sredstava iz dijela prihoda od igara na sreću u 2015. i 2016. godini (na propisanom obrascu, potpisan i ovjeren. Izjava se dostavlja i ukoliko udruzi nisu bili sufinancirani projekti/programi).
* **Presliku ovjerenog Statuta** iz kojeg je vidljivo da udruga djeluje u području turizma i/ili ugostiteljstva najmanje godinu dana zaključno s danom objave Natječaja,
* **Potvrda nadležnog ureda da je udruga podnijela zahtjev za usklađivanje statuta**: za udruge koje su u postupku usklađivanja statuta sa Zakonom o udrugama (NN 74/14)
* **Obveznici jednostavnog knjigovodstva** dostavljaju presliku Odluke o nesastavljanju financijskog izvještaja za 2016. godinu koja je usvojena od upravljačkog tijela te presliku Knjige primitaka i izdataka za 2015. godinu u skladu s propisima o računovodstvu neprofitnih organizacija (ako je primjenjivo),
* **Preslik Financijskog plana** i **Programa rada** udruge za 2016. godinu,
* **Elektronička verzija cjelokupne natječajne dokumentacije** (CD/ DVD/USB)

Cjelovitu dokumentaciju za pojedini program/projekt čine jedan izvornik obvezne natječajne dokumentacije u papirnatom obliku i jedan istovjetni primjerak obvezne natječajne dokumentacije u elektroničkom obliku (CD/DVD/USB).

1. Prijave dostaviti na adresu:

**Ministarstvo turizma, 10000 ZAGREB, Prisavlje 14**

**„Prijava na Javni natječaj – R.br. 1181 „Udruge 2016. - NE OTVARATI“**

1. Natječajna dokumentacija koja uključuje Odluku o provedbi javnog natječaja o sufinanciranju strukovnih udruga u turizmu i/ili ugostiteljstvu, Upute za prijavitelje s obrascem za procjenu programa/projekta, Obrazac opisa programa/projekta, Obrazac proračuna programa/projekta, Obrazac Izjave o partnerstvu, Obrazac Izjave o nepostojanju dvostrukog financiranja, Obrazac Izjave o financiranim programima/projektima udruge iz sredstava Državnog proračuna i proračuna jedinice lokalne i područne (reginalne) samouprave u 2015. i 2016. godini i/ili sredstava iz dijela prihoda od igara na sreću u 2015. i 2016. godini, Obrazac životopisa, Obrazac ugovora, Obrazac opisnog izvještaja te Obrazac financijskog izvještaja provedbe programa/projekta sastavni je dio ovog Javnog natječaja a nalazi se, kao i dodatni materijali (Strategija razvoja turizma Republike Hrvatske do 2020. godine), na mrežnim stranicama Ministarstva turizma: [www.mint.hr](http://www.mint.hr) i mrežnim stranicama Ureda za udruge [www.udruge.vlada.hr](http://www.udruge.vlada.hr) **. i**
2. Sva pitanja vezana uz Javni natječaj mogu se postaviti **isključivo elektroničkim putem**, slanjem upita na slijedeću e-mail adresu: udruge@mint.hr.

Zadnji dan za slanje upita je 28. travnja 2016. godine.

1. Javni natječaj otvoren je **do 11. svibnja 2016.** godine.

KLASA: 334-05/16-20/4

URBROJ: 529-03-16-02

Zagreb, 11. travnja 2016.